หุ้น,น้ำมัน,ทองคำสหรัฐปิดพุ่งแรง
หุ้นดาวโจนส์ปิดพุ่ง 448.23 จุด ด้านราคาน้ำมันบวกแรง 1.62 ดอลลาร์ ขณะที่ทองคำ เพิ่มขึ้น 10.40 ดอลลาร์
10 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,870.16 จุด เพิ่มขึ้น 448.23 จุด หรือ +1.30%, ดัชนี เอสแอนด์พี 500 ปิดที่ 4,369.55 จุด เพิ่มขึ้น 48.73 จุด หรือ +1.13% และดัชนี แนสแดค ปิดที่ 14,701.92 จุด เพิ่มขึ้น 142.13 จุด หรือ +0.98%ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 400 จุดเมื่อวันที่9 ก.ค. แตะระดับสูงสุดเป็นประวัติการณ์เช่นเดียวกับดัชนี เอสแอนด์พี500 และ แนสแดค โดยได้แรงหนุนจากการที่หุ้นกลุ่มการเงินและกลุ่มอื่นๆ ที่ปรับตัวตามภาวะเศรษฐกิจนั้นดีดตัวขึ้น ขณะที่ บรรดานักลงทุนจะรอฟังถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ต่อสภาคองเกรสในสัปดาห์หน้า เพื่อหาสัญญาณบ่งชี้ภาวะเศรษฐกิจ, อัตราเงินเฟ้อ, ทิศทางอัตราดอกเบี้ยสหรัฐ รวมทั้งผลกระทบจากการแพร่ระบาดของไวรัสโควิด-19 ที่มีต่อเศรษฐกิจสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนส.ค. เพิ่มขึ้น 1.62 ดอลลาร์ หรือ 2.2% ปิดที่ 74.56 ดอลลาร์/บาร์เรล แต่ลดลง 0.84% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนก.ย. เพิ่มขึ้น 1.43 ดอลลาร์ หรือ 1.9% ปิดที่ 75.55 ดอลลาร์/บาร์เรล แต่ลดลง 0.8% ในรอบสัปดาห์นี้ หลังสหรัฐเปิดเผยสต็อกน้ำมันดิบร่วงลงอย่างหนักในสัปดาห์ที่แล้วราคาทองคำตลาดโคเม็กซ์งวดส่งมอบเดือนส.ค. เพิ่มขึ้น 10.40 ดอลลาร์สหรัฐฯ หรือราว 0.6% ปิดที่ 1,810.60 ดอลลาร์สหรัฐฯ ต่อออนซ์